Γιατί το κάνουν αυτό οι γάτες;
Είναι χαριτωμένες, είναι αξιαγάπητες,
και με 26 δισεκατομμύρια προβολές των 2 εκατομμύριων βίντεο στο Youtube
με αυτές να πηδούν,
να αναπηδούν,
να σκαρφαλώνουν,
να στριμώχνονται,
να παραμονεύουν,
να αρπάζουν,
να φλυαρούν,
και να γουργουρίζουν,
ένα πράγμα είναι σίγουρο:
οι γάτες είναι πολύ διασκεδαστικές.
Αυτές οι κάπως περίεργες γατοειδείς συμπεριφορές,
τόσο ευχάριστες όσο και περίπλοκες,
αφήνουν πολλούς από εμάς να αναρωτιόμαστε, «Γιατί το κάνουν αυτό οι γάτες;»
Στην πορεία του χρόνου, οι γάτες ήταν συνάμα μοναχικοί κυνηγοί μικρότερων ζώων
και λεία μεγαλύτερων σαρκοφάγων.
Ως κυνηγός και λεία,
η επιβίωση του είδους τους βασιζόταν σε σημαντικές ενστικτώδεις τακτικές
τις οποίες ακόμα παρατηρούμε σε άγριες και κατοικίδιες γάτες σήμερα.
Ενώ οι πράξεις της γάτας σας Γκρίζμο μπορεί να φαίνονται περίπλοκες,
στην άγρια φύση, η ίδια συμπεριφορά,
που η φύση εγγενώς δίνει στις γάτες για εκατομμύρια χρόνια,
θα έκαναν την Γκρίζμο μια υπερ-γάτα .
Με μοναδική μυική κατασκευή και άριστες ικανότητες ισορροπίας,
οι γάτες μπορούν να σκαρφαλώνουν ψηλά για να παρακολουθούν την περιοχή τους
και να εντοπίζουν τη λεία τους στην φύση.
Η Γκρίζμο δεν χρειάζεται τις συγκεκριμένες ικανότητες για να κυνηγήσει το βραδινό της
στο μπολ για το φαγητό της σήμερα,
αλλά ενστικτωδώς, βλέποντας το σαλόνι από την κορυφή της βιβλιοθήκης
είναι ακριβώς αυτό το οποίο έχει εξελιχθεί να κάνει.
Ως άγρια αρπακτικά, οι γάτες είναι καιροσκοπικές και κυνηγούν κάθε θήραμα.
Καθώς τα θηράματα των γατών είναι μικρά,
οι γάτες στη φύση χρειαζόταν να τρώνε πολλές φορές μέσα στη μέρα,
βάσει μιας στρατηγικής «παραμονεύω, αρπάζω, σκοτώνω, τρώω».
Για αυτό η Γκρίζμο προτιμά να κυνηγά και να αναπηδά πάνω σε μικρά παιχνίδια
και να τρώει μικρά γεύματα κατά τη διάρκεια της μέρας και της νύχτας.
Ακόμη, τα μικρά θηράματα συνήθως τρυπώνουν σε μικρά μέρη στο φυσικό τους περιβάλλον,
έτσι μια εξήγηση για για την τάση της Γκρίσμο να χώνεται σε δοχεία κι ανοίγματα
είναι ότι την ελκύει η ίδια περιέργεια
η οποία βοήθησε την διατήρηση του είδους της για εκατομμύρια χρόνια.
Οι άγριες γάτες χρειάζονταν κοφτερά νύχια για σκαρφάλωμα, κυνήγι και αυτοάμυνα.
Ακονίζοντας τα νύχια τους τα κρατούσαν σε καλή κατάσταση και ετοιμότητα,
τέντωναν τους μυς της πλάτης και των ποδιών τους
και ανακουφίζονταν από το άγχος, επίσης.
Η Γκρίζμο, λοιπόν, δεν μισεί τον καναπέ,
την καρέκλα,
την ντιβανοκασέλα,
τα μαξιλάρια,
τις κουρτίνες,
κι ό,τι άλλο τοποθετείτε στο περιβάλλον της.
Τα σκίζει σε κομμάτια και κρατάει τα νύχια της σε άριστη κατάσταση
γιατί αυτό ακριβώς έκαναν οι πρόγονοί της προκειμένου να επιβιώσουν.
Σαν ζώα τα οποία θηρεύονταν,
οι γάτες εξελίχθηκαν για να μην πιάνονται,
και στην άγρια φύση επιβίωναν οι γάτες που μπορούσαν να αποφεύγουν τους θηρευτές.
Επομένως στο σπίτι σας σήμερα,
η Γκρίζμο είναι ειδικός στο να στριμώχνεται σε μικρά μέρη,
να αναζητά και να κρύβεται σε ασυνήθιστα σημεία.
Αυτό εξηγεί και γιατί προτιμά ένα καθαρό και άοσμο δοχείο με άμμο.
Έτσι είναι λιγότερο πιθανό να προδοθεί η τοποθεσία της σε κάποιους θηρευτές
που θα μπορούσαν να μυρίζουν τον χώρο εκεί γύρω.
Λαμβάνοντας υπόψη ό,τι γνωρίζουμε για τις γάτες,
φαίνεται ότι ένα κύριο στοιχείο της συμπεριφοράς τους
είναι ακόμα το πιο μυστηριώδες.
Οι γάτες μπορεί να γουργουρίζουν για διάφορους λόγους,
λόγω χαράς,
άγχους,
και πείνας.
Αλλά περιέργως, η συχνότητα των γουργουρισμάτων τους,
μεταξύ 25 και 150 χιλιόκυκλων,
είναι μεταξύ μιας διακύμανσης η οποία προάγει την αναγέννηση των κυττάρων.
Έτσι ενώ το γουργούρισμα κάνει την Γκρίζμο μια τέλεια παρέα για τον ύπνο,
είναι εξίσου πιθανό ότι αυτό γιατρεύει τους μυς και τα κόκαλά της,
και ίσως ακόμα και τα δικά σας.
Εξελίχθηκαν μέσα στον χρόνο
ως μοναχικοί θηρευτές που κυνηγούσαν και σκότωναν για να φάνε,
και ως ευέλικτη λεία που κρυβόταν και ξεγλιστρούσε για να επιζήσει.
Έτσι οι γάτες σήμερα διατηρούν πολλά από τα ίδια ένστικτα
που τους επέτρεψαν να ακμάσουν στην άγρια φύση για εκατομμύρια χρόνια.
Αυτό εξηγεί κάποια στοιχεία της φαινομενικά περίεργης συμπεριφοράς τους.
Για αυτές, τα σπίτια μας είναι οι ζούγκλες τους.
Μα αν έτσι έχουν τα πράγματα, στα μάτια των γατών μας,
ποιοι είμαστε εμείς;
Μεγάλες, χαζές, άτριχες γάτες που τις ανταγωνίζονται για τους πόρους τους;
Τρομερά ηλίθιοι θηρευτές τους οποίους μπορούν να ξεγελάσουν κάθε μέρα;
Ή ίσως νομίζουν ότι εμείς είμαστε το θήραμα.